open-index/open-wikipedia-markdown huggingface dataset:
Ordnance QF 95-mm howitzer

**Ordnance QF 95-mm howitzer** var en britisk haubitser brukt under den andre verdenskrig i **CS**-varianter ( Close Support ( nærstøtte ) ) av britiske stridsvogner fra slutten av 1942. Den var tilpasset lavetten brukt av stridsvognskanonen «Ordnance QF 6-pdr» og ble hovedsakelig brukt av CS-varianter av stridsvogner som brukte denne kanonen. Den ble gjort unødvendig av stridsvognskanonen «Ordnance QF 75-mm» da denne ble tatt i bruk fra våren 1944 siden denne selv kunne brukes effektivt til nærstøtte.

## Spesifikasjoner Ordnance QF 95-mm howitzer

* Kaliber: 95&nbsp;mm
* Lengde: 2184&nbsp;mm
* Rekkevidde: Opptil 5487 m ( HE )
* Utgangshastighet: 503&nbsp;m/s ( HEAT )
* Skuddhastighet: 18 per min.
* Ammunisjonstyper:
** HE
** HEAT
** MV HE

## Kampkjøretøyer utstyrt med Ordnance QF 95-mm howitzer

* Centaur IV stridsvogn
* Cromwell VI stridsvogn
* Cromwell VIII stridsvogn
* Churchill V stridsvogn
* Churchill VIII stridsvogn
* Churchill XI stridsvogn
* Alecto I selvdrevet artilleri
Anne fra Bjørkely

***Anne fra Bjørkely*** (originalt *Anne of Green Gables*) er en roman av den canadiske forfatteren Lucy Maud Montgomery, utgitt i 1908. Boken var tiltenkt lesere i alle aldersgrupper, men har siden hovedsakelig blitt ansett som en barnebok. Boken var den første i en serie bøker om Anne Shirley.

Foreldreløse 11-årige Anne blir ved en feiltakelse sendt fra barnehjemmet til søsknene Marilla og Matthew Cuthbert på gården Bjørkely i den oppdiktede småbyen Avonlea i den canadiske provinsen Prince Edward Island. Cuthbert-familien hadde bedt om en gutt som kunne hjelpe til med arbeidet på gården. Anne opplever mange eventyr på gården, og boken følger henne fram til hun er 16 år.

## Bokserien
Romanserien følger Anne gjennom oppveksten, utdanning til lærer, ekteskap og samliv. I alt skrev Montgomery 11 bøker fra Annes liv og miljøet rundt Green Gables og Avonlea; av disse er seks oversatt til norsk og utgitt flere ganger, sist i to samlebind i 1988-89.
# *Anne of Green Gables*, 1908 (*Anne fra Bjørkely*)
# *Anne of Avonlea* 1909 (*[[Anne som frøken]]*)
# *Chronicles of Avonlea* 1912 Novellesamling
# *Anne of the Island* 1915 (*[[Anne drar fra Bjørkely]]*) 
# *Anne's House of Dreams* 1917 (*[[Annes drømmehus]]*) 
# *Rainbow Valley* 1919 (*[[Anne og regnbuedalen]]*) 
# *Further Chronicles of Avonlea* 1920. 
# *Rilla of Ingleside* 1921 (*[[Anne og Marilla]]*) 
# *Anne of Windy Poplars* 1936
# *Anne of Ingleside* 1939
# *The Blythes Are Quoted*; skrevet 1942, utgitt 2009

Novellesamlingene fra 1912 og 1920 dannet senere deler av grunnlag for tv-serien *[[Veien til Avonlea]]* (1990-96)
## Filmatiseringer
Boken har blitt filmatisert flere ganger.
* 1919 – Stumfilmen *Anne of Green Gables*, regissert av William Desmond Taylor
* 1934 – *Anne of Green Gables*, regissert av George Nichols Jr
* 1956 – *Anne of Green Gables*, TV-film regissert av Don Harron
* 1972 – *Anne of Green Gables*, britisk TV-film i fem deler, regissert av Joan Craft. Sendt på NRK i 2006
* 1985 – *Anne of Green Gables*, TV-film i åtte deler, regissert av Kevin Sullivan
* 1987 – *Anne of Avonlea*, en oppfølger til filmen fra 1985, som i video-versjonen ble omdøpt til *Anne of Green Gables: The Sequel*
* 2000 – *Anne of Green Gables: The Continuing Story*, en film som ikke var basert på romanserien
* 2017 - *Anne with an E*, TV-serie

## Referanser


## Eksterne lenker
* 
*
Anne Grethe Solberg

**Anne Grethe Solberg** (født 1957) er en norsk sosiolog, forsker, lederutvikler og bedriftsrådgiver.

## Biografi
Solberg er utdannet cand.sociol. ved Universitetet i Oslo i 1993. Hun ble ph.d. med en avhandling om kjønn og ledelse i 2012.

Solberg har arbeidet mye med kjønnsbalanse i organisasjoner. Hun har delvis arbeidet gjennom sitt enkeltpersonforetak, Gender Balance, og har i tillegg hatt en deltidsstilling som forsker ved Arbeidsforskningsinstituttet.

Hun har arbeidet som hodejeger med fokus på å rekruttere kvinner, samt utvikle kvinnelige kandidater til lederstillinger i finansnæringen. Hun har ledet flere karriere- og lederutviklingsprogram. Blant annet var hun en av fagpersonene bak prosjektet FUTURA i 2005. Videre har hun utviklet Oda Talent-program for å øke antall kvinnelige ledere i IKT-næringen for IKT Norge, samt ledet Abelias satsing for å oppnå bedre kjønnsbalanse. Hun har vært ansatt i firma som ISCO Group, Hartmark, Ernst & Young og Capgemini.

Solberg har skrevet flere bøker innenfor sitt forskningstema, blant annet *Kvinner og ledelse, gjennom glasstaket?* (1995)  sammen med Irmelin Drake (også overført til dokumentarfilm) og  *Kjønnsbalanse i ledelse* (2017).

Hun har også hatt verv, blant annet var hun leder i Oslo Kvinnesaksforening 1994–1996 og sentralstyremedlem i Norsk Kvinnesaksforening 1996–1998. Hun har også vært styreleder i Oslo Maraton (2017–2023) og i Bislett Alliansen (2018–2023) samt styremedlem i Oslo Museum.

I 2015 utgav hun *Et helt menneske i en halv kropp*, som handler om livet som funksjonshemmet etter hun ble skutt to ganger med haglegevær av sin fraseparerte ektemann. Hun mistet en arm og fikk en ødelagt hofte under angrepet. Hun måtte gjennomgå ti operasjoner og var innlagt på sykehus i tre måneder. Historien ble også presentert i dokumentarserien *[[Overleverne]]* som gikk på NRK i 2018. Hun har i tiden etter vært opptatt av å sette fokus på vold mot kvinner i nære relasjoner og har holdt flere foredrag om hvordan man kan ta i bruk sin indre kraft og styrke for å kjempe seg tilbake til et normalt liv.

## Utmerkelser
I 2012 ble hun kåret til Årets konsulent og kom på delt andreplass i Constantinus International i USA. Hun har også mottatt Fredrikkeprisen fra Norske Kvinners Sanitetsforening for å gi vold mot kvinner et ansikt. I 2016 ble hun tildelt æresprisen av Achilles International i New York for å ha inspirert funksjonshemmede til å løpe.

## Referanser


## Eksterne lenker
*
BESA Medium Machine-Gun

**«BESA Medium Machine-Gun»** var en britisk luftavkjølt 7,92&nbsp;mm mitraljøse utviklet fra den tsjekkiske «ZB vz.37» av samme kaliber. BESA MMG var fra 1939 brukt i de aller fleste britiske kampkjøretøyer under den andre verdenskrig.

## Spesifikasjoner BESA Medium Machine-Gun

* Kaliber: 7,92&nbsp;mm
* Lengde: 1105&nbsp;mm
* Skuddhastighet: 550 per min. ( lav ) / 850 per min. ( høy )
* Utgangshastighet: 777&nbsp;m/s
Gelderske kriger

De **gelderske krigene** fant sted mellom 1502 og 1543 og var en serie konflikter mellom de Habsburgske Nederlandene: Holland, grevskapet Flandern, hertugdømmet Brabant og grevskapet Hainaut under ledelse av hertugene av Burgund på den ene siden og hertugdømmet Geldern, Groningen og Friesland under Karl av Gelderns ledelse på den andre. Disse krigene kan sees som en parallell til den større konflikten mellom Frankrike og Spania om herredømme i Europa. De siste krigene ble først og fremst utkjempet i Italia, de italienske kriger.

Konfliktene under de gelderske krigene ble kjennetegnet av at ingen store feltslag fant sted, de minner mer om geriljakrigføring med mindre aksjoner, plyndringstokt og bakholdsangrep. Selv om det derved virker som om konfliktene var mindre, var likevel følgene av dem store for befolkningen. Krigshandlingene var ikke begrenset til Geldern, men fant sted overalt i Nederlandene. Klimaks kom i 1528 da den gelderske feltherren Maarten van Rossum plyndret Haag.
  
De burgundiske Nederlandene seiret til slutt, og alle Nederlandene kom dermed under keiser Karl Vs sentrale styre. Denne avslutningen på de gelderske krigene viste seg å være viktig for formingen av dagens Nederland, da på denne måten det ble forhindret at en nedersaksisk stat kunne oppstå. Denne kunne ellers ha bestått av Gelderland, Overijssel, Drenthe, Groningen og Friesland. Under åttiårskrigen, femti år senere, ble Nederlandene delt mellom de to landene vi i dag kjenner som Nederland og Belgia.
Hertugdømmet Kleve

**Hertugdømmet Kleve** lå i den nederrhinsk-westfaliske rikskrets, som ble delt av Rhinen, og lå mellom bispedømmet Münster, abbediet Essen, og hertugdømmene Berg, Brabant, Geldern og Gulik. Innen dets grenser lå bortsett fra dagens tyske distrikter Kleve, Wesel og byen Duisburg også de nederlandske områdene / stedene Liemers, Huissen og 's-Heerenberg, helt sørvest i Achterhoek. Kleve var hertugdømmets hovedstad. 

Opprinnelig var Kleve et grevskap som falt under grevene av Teisterbant, rundt 1100 ble det et rikslen. Fra 1368 falt Kleve under greven av Mark, og i 1417 ble Kleve et hertugdømme. Johan III slår sammen Kleve med hertugdømmene Gulik og Berg i 1521. Etter at Karl av Geldern dør blir hertugen av Kleve også hertug av Geldern og greve av Zutphen, dette gjelder frem til 1543 da Kleve må avstå Geldern og Zutphen til keiser Karl den femte.

Hertug Johan Vilhelm IV dør i 1609 uten å etterlate seg arvinger, og ulike fyrsthus krever sin rett når det gjelder landområdene som falt under ham. Bortsett fra Kleve og Gulik gjelder dette også Berg, Mark, Ravensberg og Ravenstein. Fra 1609 tilfaller Kleve midlertidig i kurfyrsten av Brandenburg, noe som blir definitivt i 1666. Republikken De forente Nederlandene hadde forøvrig et militært detasjement i Kleve frem til 1672. 

Preussen, riket som etterfulgte Brandenburg, hersker over Kleve frem til 1795 da vestsiden av Rhinen blir annektert av Frankrike, med et lite avbrudd mellom 1757 og 1762.
Andre deler av hertugdømmet (Zevenaar, Huissen og Malburgen) tilfaller Den bataviske republikk i 1803. Dette endres i 1813 da Kleve igjen tilfaller Preussen. Kleves historie er videre en del av Preussens, og det tidligere hertugdømmet er i dag en del av Forbundsrepublikken Tyskland.

## Kleves herskere
*1092&ndash;1119: Didrik I
*1119&ndash;1147: Arnold I
*1147&ndash;1172: Didrik II
*1172&ndash;1188: Didrik III
*1188&ndash;1198: Didrik IV
*1198&ndash;1201: Arnold II
*1201&ndash;1260: Didrik V
*1260&ndash;1275: Didrik VI
*1275&ndash;1305: Didrik VII
*1305&ndash;1310: Otto
*1310&ndash;1347: Didrik VIII
*1347&ndash;1368: Jan
*1368&ndash;1394: Adolf I
*1394&ndash;1448: Adolf II
*1448&ndash;1481: Jan I
*1481&ndash;1521: Jan II
*1521&ndash;1539: Johan III
*1539&ndash;1592: Vilhelm V den rike
*1592&ndash;1609: Johan Vilhelm

Se også: Kleve, Wesel, Xanten, Ruhrort, Duisburg

## Eksterne lenker
* Edikte von Jülich, Kleve, Berg, Großherzogtum Berg (1475-1815) (Slg. Scotti) online (tysk)
* Edikte des Herzogtums Kleve und der Grafschaft Mark (Slg. Scotti) (1418-1816) online (tysk)
Dustin Watchman

**Dustin Watchman** (født 2. mars 1979 i Salem i Oregon) er en amerikansk skuespiller. Han vokste opp i Colorado og bor for tiden på Hawaii hvor han går på college. 

Watchman har rollen som Scott Jackson på TV-serien *[[Lost]]*.

## Eksterne lenker
*
Norsk Farmasihistorisk Museum

**Norsk Farmasihistorisk Museum** ble stiftet i 1963, men det bygger på en eldre samling. Dagens museum ble åpnet i 1974 og har gjenstander, inventar og litteratur som er samlet inn fra hele Norge.

Museet holder til i Generalitetsgården, en privatbolig fra Christiania oppført i 1714. Den ble revet i 1918 og siden gjenreist på Norsk Folkemuseum på Bygdøy. Hjørnerommene i 1. og 2 etasje og en trappeoppgang er fra den opprinnelig bygningen. Offisinet fra Apoteket Hjorten i Oslo er rekonstruert i museet. Det viser et byapotek fra 1860-årene.

## Eksterne lenker
* 
* Norsk Farmasihistorisk Museum på Kulturnett.no
* Bilder fra museet 
* Presentasjon av museet laget til farmasidagene 2007 pdf 
* Norsk Farmasihistorisk Museums arkiv på Norsk Folkemuseum
Vilhelm III av Gulik

**Vilhelm III av Gulik** (født 5. mars 1364, død 16. februar 1402 i Arnhem, Nederland) styrte Geldern fra 1371 som hertug Vilhelm I, og fra 1393 var han hertug av Gulik.

Vilhelm er Vilhelm II av Gulik og Maria av Gelderns eldste sønn. Hans mor, Maria, var halvsøster av den siste hertugen av huset Geldern (Reinoud III). Etter at Reinoud døde, krevet hans far sin rett med hensyn til hertugdømmet Geldern, noe som førte til den Gelderske arvefølgekrigen mot Jan I av Kleve. I 1377 fikk Vilhelm herredømmet over hertugdømmet Geldern av den tyske keiseren Karl IV, men først i 1379 ble hans herredømme akseptert i hele Gelderland. Han deltok i korstogene til Øst-Preussen (1383, 1388/1389,1393), og overvant sammen med sin far kampen mot hertugdømmet Brabant 9 (1386–1388). I 1393 døde Vilhelm II av Gulik, og hertugdømmet Gulik tilfalt Vilhelm III.

I hundreårskrigen stred han på Englands side mot Frankrike, og i den tyske politikken deltok han takket være at en del av kroningsveien mellom Frankfurt am Main og Aachen var under hans kontroll. Slik forhindret han for eksempel at Rupert av Pfalz ble kronet i 1400.

I år 1400 ervervet han byen Cuijk for hertugdømmet Geldern, og Born, Euskirchen, Sittard, Boslar, Aldenhoven, Grave, Millen, Waldfeucht og Gangelt for hertugdømmet Gulik.
 
Vilhelm III giftet seg med Catharina av Bayern-Holland (1360&ndash;1400) i 1379, hun var datter av hertug Albrecht av Bayern og hertug Eduard av Gelderns enke. De fikk ingen barn, og Vilhelm IIIs bror Reinoud IV ble dermed hans etterfølger som hertug av Gulik og Geldern.
Venlotraktaten

**Venlotraktaten** som ble underskrevet 7. september 1543 var slutten på hertugdømmet Geldern. Hertug Vilhelm den rike av Kleve og Gulik overdro sin rett til Geldern og det tilhørende Grevskapet Zutphen til den habsburgske keiser Karl den femte. Keiseren slo området sammen med sine øvrige eiendommer i Nederlandene.

Dette er dermed også slutten på de gelderske krigene som begynte i 1502. I disse stred hertugene av Geldern (først Karl av Geldern og senere Vilhelm av Gulik støttet av Frankrike) mot Karl V. Ifølge traktaten beholdt Vilhelm Gulik (med Tegelen, Sittard, Born og Susteren) og hertugdømmet Kleve. I traktaten ble det også fastlagt at han ikke kunne konvertere, men måtte forbli katolikk.
Radio Røynda

***Radio Røynda*** er et norsk humorprogram som gikk på NRK Radio fra 2001 til 2005. Programmet var i perioder et fast innslag i radioprogrammet ''Norgesglasset'' på P1. Det hadde et sterkt fokus på nynorsk og gikk under mottoet «I Radio Røynda er nynorsk hovudmål og Ivar Aasen Gud». De musikalske innslagene var også vesentlig. Programleder var Finn Tokvam. 

I 2006 ble det laget en egen TV-versjon som ble sendt på NRK2. Disse sendingene gikk under vignetten til *[[Usett]]*. Også dette programmet ble ledet av Tokvam.

Programmet dukket første gang opp som adventsserie i *Norgesglasset* i 2001.

## Finn-Erix
*Finn-Erix* er et «superpopulærorkester» som ble startet i sammenheng med radioprogrammet/tv-serien. De spiller mest coverlåter, som t.d. Deep Purples «Smoke on the Water». Kjente personer som Stian Grimseth, Frode Grytten og Olav Stedje har deltatt i orkesteret, mens forfatter Jon Fosse ble nektet å være med. Finn Tokvam er vokalist, Odd Erik Lothe brilijerer på stueorgel og Halvor Folgerø bidrar på fagott.

## Referanser
 

## Eksterne lenker
* Hjemmeside
* Radio Røynda på TV
Andrew Stockdale

**Andrew Stockdale** (født 20. juli 1976) er gitarist og vokalist i bandet Wolfmother.

Stockdale vokste opp i Ashgrove, Australia og utdannet seg senere i Brisbane. Datteren Juniper, som ble født i februar 2006, er oppkalt etter artisten Donovans sang *Jennifer Juniper*.

## Referanser


## Eksterne lenker
* 
* 
* 
*
Den nye verden

«**Den nye verden**» er en betegnelse som oppstod omkring 1555 for å definere det amerikanske kontinentet, med de tilhørende øyer, som en helhet. Amerika var den gangen et nytt kontinent for europeere som tidligere bare kjente til Europa, Asia og Afrika – «Den gamle verden».

Begrepet brukes i praksis bare innenfor biogeografi, flora og fauna, for å markere plante- og dyrearters utbredelse.

## I litteraturen
Henrik Ibsen i *Peer Gynt* (Prestens tale ved graven)
:*Tre velstandsherrer i Den nye verden*
:*har glemt sin norske far og skoleferden*

## Se også
* Kontinent

## Referanser
Sander (Sør-Odal)

**Sander** er et tettsted, en skolekrets, et poststed og en gard i Sør-Odal i Innlandet. Garden har gardsnummer 56 og ligger på sørsida av Glåma 7,5 kilometer øst for kommunesentret Skarnes. Tettstedet har  innbyggere per 1. januar . Sander skole dekker skolekretsen og har 189 elever. Skolen ble lagt ned i 2019, og elevene går nå på Glommasvingenn skole på Skarnes. Denne skolen ble tatt i bruk fra høsten 2019. Poststedet har postnummer 2116. På Sander ligger også Sander stasjon (Nedlagt) og en barnehage med 72 barn.

Sander idrettslag har hjemmebane på Hernes like øst for Sander. Idrettslaget består av mange lag fra de aller minste og opp til a-laget i herrefotball som spiller i 3. divisjon. På Sundby, på den andre sida av elva, ligger det en matbutikk. Denne butikken er brent ned og finnes ikke lenger.

På Sander ligger også et avfallssorteringsanlegg, Hernesmoen miljøstasjon.

## Referanser
Ørnevegen

**Ørnevegen** er et vegstykke og fjellovergang på fylkesvei 63 (tidligere riksvei) mellom Eidsdal og Geiranger. Vegen består av elleve hårnålssvinger som strekker seg fra fjorden ved Grande til fjellovergangen ved Korsmyra. Ørnevegen har siden 2012 vært offisiell del av nasjonal turistveg Trollstigen-Geiranger, og ble derfor årene før opprustet, spesielt ved utkikkspunktet Ørnesvingen. Før veien åpnet gikk all trafikken til Geiranger med båt fra Valldal og Eidsdal. Veien ble offisielt åpnet av fylkesmann Olav Oksvik 15. september 1955. Våren 1956 ble dampskipsrutene på Norddalsfjorden avløst av bilferjer (opprinnelig gikk bilferjen Valldal-Eidsdal bare om sommeren) og det ble oppført ferjekai i Ytterdal (Eidsdal). Fra 1959-1960 ble Ørneveien holdt åpen om vinteren. I 1974-1976 ble veien oppgradert blant annet med Oppskredfonna tunnel (600 meter).

Største stigning er 1:10 og største høyde 624 meter over havet. Strekningen var tidligere del av riksvei 58 Grotli–Geiranger–Sjøholt.

## Bakgrunn
Amtmann Krohg holdt 30. juni 1827 møte i Geiranger der det ble konkludert med å fullføre påbegynt kløvvei mellom Grande ved Geirangerfjorden og Ytredal ved Norddalsfjorden. Anlegget skulle utføres ved at gårdbrukerne arbeidet 4 dager på veien hver sommer. Når veien var ferdigstilt skulle vedlikeholdsplikten fastsettes. I 1868 ble veien mellom Grande og Møllsæter angitt til 2.675 alen lengde og 4 alen bredde. 

## Referanser



## Eksterne lenker
*
Paul Simonon

**Paul Gustave Simonon** (født 15. desember, 1955 i Brixton, London) er en britisk musiker. Han vokste opp i London i det hovedsakelig jamaicanske nabolaget Brixton, og hans spillestil er som et resultat av dette sterkt påvirket av reggae og ska, med typisk løpende bassrytmer og han spiller ofte mellom taktslagene.

Han ble med i The Clash i 1976 på oppfordring av gitarist Mick Jones, selv om han på den tiden ikke var en spesielt god bassist. Han forbedret seg sterkt og i 1979 bidro han til bassganger i sanger som «London Calling» og «The Guns of Brixton». Sistnevnte skrev han også teksten til, og det ble en av signaturlåtene til The Clash. 

Han spiller nå i The Good, The Bad and The Queen sammen med Damon Albarn, Simon Tong og Tony Allen.

## Referanser


## Eksterne lenker
* 
* 
*
Topper Headon

**Nicholas Bowen Headon** (født 30. mai 1955, i Bromley, Kent, England) spilte trommer for det engelske punkbandet The Clash. Han tok over for Tory Crimes i 1977, egentlig midlertidig, men ble til 1982 da resten av bandet tvang han til å slutte på grunn av hans heroinavhengighet. Avgangen ble forklart med politisk uenighet, men han har senere uttalt at det var heroinmisbruket som var grunnen. Headon sto nesten egenhendig bak The Clashs mestselgende singel Rock The Casbah, og han prøvde seg også som soloartist. 

Kallenavnet Topper ble gitt til han på grunn av at Joe Strummer mente at han liknet på tegneseriefiguren «Mickey the Monkey» fra tegneseriebladet «Topper».

## Referanser


## Eksterne lenker
* 
*
Hanne Harlem

**Hanne Harlem** (født 1964) er en norsk jurist, rådgiver og politiker for Arbeiderpartiet.

Hun var justisminister i Jens Stoltenbergs første regjering (2000–2001) og har siden 2020 vært sivilombud.

## Biografi
Harlem tok juridisk embetseksamen i 1990 ved Universitetet i Oslo. I studietida var hun studentstipendiat ved Nordisk institutt for sjørett.

Hun var politisk rådgiver i Barne- og familiedepartementet fra 1990 til 1991, byråd for barn og utdanning i Oslo fra 1992 til 1993, dommerfullmektig i Nord-Troms herredsrett fra 1993 til 1995, advokat hos Regjeringsadvokaten fra 1995 til 1997 og sjefsjurist hos Kredittilsynet fra 1997 til 1998, assisterende direktør i Norsk Hydro fra 1998 og til hun ble utnevnt som justisminister fra 17. mars 2000. Denne stillingen hadde hun frem til høsten 2001 da hun måtte gå på grunn av regjeringsskifte. Etter det gikk hun tilbake til stilingen som assisterende direktør i Norsk Hydro. Etter tre år gikk hun i 2004 over til stillingen som universitetsdirektør ved Universitetet i Oslo. Her var hun frem til 2011 da hun begynte i stillingen som kommuneadvokat i Oslo fra 2011. Her var hun leder og faglig ansvarlig for ca. 20 advokater som håndterete alle rettssaker og rådgivningssaker for Oslo kommune. 

I 2020 tiltrådt hun stillingen som sivilombudsmann.

Harlem har hatt en flere verv. I studietida var hun medlem av Det akademiske kollegium (UiO) og fakultetsrådet ved Det juridiske fakultet. Hun har siden sittet i styret for BI (2007–2010), Oslo Energi (1996–1997), vært styreleder ved Sunnaas sykehus, nestleder for Ullevål sykehus, styreleder for Hydrokraft, medlem av NHOs hovedstyre (2002–2004) og styreleder for den sammenslåtte helseforetaket Helse Sør-Øst (2007–2011).  

I 1980-årene var hun innvalgt i Oslo bystyre. 

## Privatliv
Hanne Harlem er datter av tidligere forsvarsminister Gudmund Harlem og yngre søster til tidligere statsminister Gro Harlem Brundtland og Lars Harlem. Hun er gift med advokat Sam E. Harris.

## Referanser


## Eksterne lenker
* 
*
London Calling (sang)

**London Calling** er en sang av The Clash fra albumet med samme navn. Tittelen viser til advarsler om bombing som ble brukt i London under 2. verdenskrig. Joe Strummer og Mick Jones skrev sangen som en reaksjon på den spente atomvåpen-situasjonen på 1970-tallet. Blant annet blir «nuclear error» nevnt i teksten. Dette refererer til Three Mile Island hendelsen tidligere i 1979. Sangen har også mange andre referanser til oversvømmelse av London og det at punken på dette tidspunktet var «død».

## Eksterne lenker
*
Den burgundiske rikskrets

**Den burgundiske rikskrets** var en av de ti rikskretsene i det Det hellige romerske rike av den tyske nasjon, til denne hørte småstatene Nederlandene og Franche-Comté.

## Historie
I løpet av det 15. og 16. århundre samlet burgunderne og senere Habsburgerne Nederlandene under sitt styre. Keiseren av det Hellige Romerske riket kom rett nok fra huset Habsburg, mens de ekte herskerne i det løse forbundet av stater generelt sett var de som styrte de ulike statene.

I Nederlandene var herskeren samtidig hertug av Brabant, greve av Flandern etc. Da Venlotraktaten ble underskrevet i 1543 og Hertugdømmet Geldern ble føyd til keiserens eiendommer, ble den burgundiske rikskretsen et mer sammenhengende område.

Administrativt sett kom dette konglomeratet under én ledelse etter opprettelsen av den burgundiske rikskretsen ved Augsburgtransaksjonen i 1548. Dette var en politisk suksess for keiser Karl V, som også greide å få orden på arvefølgen til denne rikskretsen. Det var bare fyrstbispedømmet Liège og noen mindre områder i Nederlandene som ikke falt inn under dette forbundet, de forble dermed små, uavhenglige delområder innen det hellige romerske rike av den tyske nasjon.
 
Den burgundiske rikskretsen ble drastisk forandret da republikken De forente Nederlandene erklærte sin uavhengighet i 1581, men dette ble ikke erkjent før freden i Münster ble underskrevet i 1648. Etter 1648 var republikken uavhengig av den burgundiske rikskretsen. Rikskretsen ble de facto opphevet da den første franske republikk okkuperte Nederlandene i 1794. Etter at okkupasjonen var over, eksisterte det hellige romerske rike av den tyske nasjon ikke lenger, og i 1815 overtok Det forente nederlandske kongedømme rikskretsens posisjon.

## Områder i den burgundiske rikskrets
De følgende områdene falt under den burgundiske rikskretsen:
#Grevskapet Artois frem til 1678
#Grevskapet Flandern (inkl. deler av dagens fransk Flandern: Lille, Douai og Orchies frem til 1794)
#Dominium Mechelen frem til 1794
#Grevskapet Namur frem til 1794
#Grevskapet Hainaut (inkl. Tournai) frem til 1794
#Grevskapet Zeeland frem til 1579
#Grevskapet Holland frem til 1579
#Hertugdømmet Brabant og Markgrevskapet Antwerpen frem til 1794 
#Hertugdømmet Limburg og Overmaas' områder frem til 1794
#Hertugdømmet Luxemburg frem til 1794
#Dominium Utrecht frem til 1794
#Dominium Friesland frem til 1579
#Hertugdømmet Geldern frem til 1579
#Dominium Groningen frem til 1594
#Drenthe (en del av Dominium Overijssel, med Lingen) frem til 1579
#Dominium Overijssel med Wedde og Westwoldingerland) frem til 1579
#Grevskapet Zutphen frem til 1591
#Det frie grevskapet Franche-Comté frem til 1678 (del av hertugdømmet Burgund)

## Se også
* De sytten nederlandske provinser
Lett motorsykkel

**Lett motorsykkel** er en norsk definisjon på en motorsykkel der motoren har et slagvolum på høyst 125 cm³ og en effekt på høyst 11 kW (14,75 HK). Det kreves førerkort for klasse A1 for å kjøre en lett motorsykkel i Norge.

## Kilder
Forskrift om førerkort m.m. – Lovdata

## Eksterne lenker
http://www.ssb.no/metadata/conceptvariable/vardok/1808/nb
Vigenèrechifferet

**Vigenèrechifferet** er et polyalfabetisk substitusjonschiffer. Det er oppkalt etter Blaise de Vigenère, selv om det strengt tatt ikke var han som oppdaget metoden. "Polyalfabetisk" innebærer at samme bokstav i klarteksten kan være representert av flere tegn.

Styrken til Vigenèrechifferet er i stor grad avhengig av nøkkelens lengde og at den er tilfeldig valgt. Chiffermetoden ble ikke tatt i bruk med en gang. Det skyldtes to grunner: at metoden er litt langsom og at man ofte ikke trengte den sterke krypteringen.

Om nøkkelen er like lang som klarteksten, og bokstavene i nøkkelen er tilfeldig valgte, er det umulig å knekke chifferteksten. Å bruke nøkler som er like lange som klarteksten er upraktisk, men likevel i bruk (for eksempel i engangspassord).

## Beskrivelse av metoden

Om man skal kryptere *jeg kommer i morgen* med nøkkelen *EPLE*, gjør man følgende:
Først er det å anbefalt at man fjerner mellomrom i klarteksten. Deretter skriver man nøkkelen over klarteksten slik: *EPLEEPLEEPLEEPLE*. Når første bokstav i klarteksten *j* skal krypteres med *E*, finner man først E i kolonnen helt til venstre. Deretter følger man raden mot høyre (x-aksen) helt til man kommer til rekken for *j*. Der finner man bokstaven *N*.
Slik gjør man videre for *e*, som blir til *T*, *G*, som blir til *R*, osv.

Dekrypteringen skjer på samme måte. Når man vet at nøkkelordet er *EPLE*, finner man først bokstaven *E* i kolonnen til venstre (markert med rødt på bildet), beveger seg deretter inn i raden til man finner chiffertegnet *N*, og beveger seg til slutt opp til den grønne raden og finner bokstaven *j*.

## Se også
* Kryptering
Franz Heinzer

**Franz Heinzer** (født 11. april 1962 i Schwyz) er en sveitsisk tidligere alpinist.

## Karriere

Heinzer deltok i verdenscupen i perioden fra 1981 til 1994, og utmerket seg særlig i utfor. Han vant minst ett renn i klassiske løyper som Val-d’Isère, Wengen, Kitzbühel, Val Gardena, Garmisch-Partenkirchen, Aspen og Lake Louise, og vant totalt 17 verdenscuprenn. Han vant utforcupen sammenlagt tre år på rad (1991&ndash;1993, og i 1991 vant han også Super-G-cupen.

Den største mesterskapstriumfen kunne han feire under VM 1991 i Saalbach, da han vant utforrennet etter å ha kommet på fjerdeplass i de tre foregående verdensmesterskapene. Heinzer la opp etter 1994-sesongen.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
* 
* Franz Heinzer Sport
Den vestlige halvkule

**Den vestlige halvkule**, eller  **den vestlige hemisfære**, er en geopolitisk betegnelse for det amerikanske kontinent og tilhørende øyer og hav, eller det som også kalles *[[den nye verden]]*.  Det er utledet av det geografiske begrepet «vestlige halvkule», som er den halvpart av jordkloden som ligger vest for 0-meridianen. Bruken har skiftet slik at når vi idag snakker om  den vestlige halvkule betyr det generelt sett det amerikanske kontinent inklusive nærliggende øyer, De vestindiske øyer og Grønland, men utelukker andre territorier innen halvkulen, som deler av Afrika og Europa, Antarktis og Asia. I navigasjon derimot omfatter den «vestlige halvkule» hele halvkulen.

## Referanser


## Se også
* 0-meridianen
* Datolinjen
Joseph Henry

**Joseph Henry** (født 17. desember 1797 i Albany i staten New York i USA, død 13. mai 1878 i Washington, DC) var en amerikansk fysiker som jobbet med fenomenet induksjon i sammenheng med elektrisitet. Fenomenet fikk måleenheten henry, oppkalt etter Joseph Henry.

## Skrifter
* *Contributions to electricity and magnetism*. Philadelphia (1839)
* Joseph Henry: A ''summary of researches in sound: conducted in the service of the United States Light-House Board, during the years 1865-1877'' Publishers: Government Printing Office, Washington, 1879
* Arnold Guyot and Joseph Henry: ''Directions for meteorological observations, and the registry of periodical phenomena''. Publisher: Smithsonian institution Washington, 1860
* A memorial of Joseph Henry. Published by order of Congress (45th, 3rd session : 1878-1879). Publisher: Government Printing Office, Washington 1880
* "List of the scientific papers of Joseph Henry": p. 365-374
* [www.nasonline.org/publications/biographical-memoirs/memoir-pdfs/henry-joseph.pdf] *Memoir of Joseph Henry* by Simon Newcombe. Read before the National Academy of Science April 21, 1880

## Referanser


## Eksterne lenker
* 
* 
* Geschichte Henrys 
* Joseph Henry i Smithsonian Institution
* Joseph Henry: Inventor of the Telegraph?  By David Hochfelder
* Joseph Henry 1868-1878 NAS President
* Maleri, fotros av Joseph Henry - Smithsonian Institute
* Planning a National Museum
Lamar County (Mississippi)

**Lamar County** er et fylke i den amerikanske delstaten Mississippi. Administrasjonssenteret ligger i Purvis.

## Referanser


## Eksterne lenker
*
Torry Pedersen

**Torry Pedersen** (født 1957) er en norsk journalist, redaktør og direktør. Han var ansatt i VG i en årrekke hvor han hadde flere lederstillinger, deriblant sjefredaktør. Han har siden 2017 hatt en lederstilling i Schibsted Norge.

## Biografi

Torry Pedersen er utdannet diplomøkonom fra BI. 

I 1980 hadde han planer om å flytte til USA for å bygge videre på de økonomiske studiene, men en tilfeldighet gjorde at han i 1981 begynte som frilanser i ''Fredrikstad Blad''. Her var han frem 1984 da han gikk over til *[[Dagbladet]]*. I 1987 returnert han til *Fredrikstad Blad* i stillingen som nyhetsredaktør og redaksjonsjef. I 1988 ble han ansatt i *[[VG]]*. Under de nesten 30 årene han var her hadde han en rekke lederstillinger; reportasjesjef fra 1988 til 1991, redaksjonsjef fra 1991 til 1993, nyhetsredaktør fra 1993 til 2000 og avisas første redaktør for VG Nett fra 2000 til 2008. I 2008 tiltrådte han som administrerende direktør etter Rolv Erik Ryssdal, og i 2011 overtok han også stillingen som sjefredaktør etter Bernt Olufsen. I 2017 sluttet han i *VG* og gikk over til en direktørstilling hos Schibsted Norge, som eier flere aviser, deriblant *VG og Aftenposten*. Han har hatt stilling som spesialrådgiver i Schibsted siden 2020.

Han har hatt flere lederverv, deriblant styreleder i Polaris Media (2019–2021), VGTV (2014–2020), Aftonbladet (2018–2019), Svenska Dagbladet (2018–2019), Fædrelandsvennen (2017–2019), Bergens Tidende (2017–2019), Aftenposten (2017–2019) og Stavanger Aftenblad (2017–2019).

I 2017 ble han tildelt «Æresprisen» på Gulltaggen og i 2008 kåret Oslo redaktørforening ham til årets redaktør (for VG-Nett).

Torry Pedersen er gift med reporter og VG-journalist Kari Aarstad Aase (f. 1960).

## Referanser




## Eksterne lenker
*
Fransk balkong

En **fransk balkong** er et rom med rekkverk i vinduet. Adgangen til rommet er normalt i gjennom en verandadør. Rommet er ikke bygd ut på et utspring i veggen som en ekte balkong, men er plassert i bygningsstrukturen som et vanlig rom. Strengt tatt er ikke en fransk balkong en balkong siden den ikke har eget gulv. Vanligvis er en fransk balkong kun et gitter i hoftehøyde foran en glassdør.. Hvis rekkverket er tett, vil det gi en viss støydempning..

## Se også
* Altan
* Balkong
* Terrasse
* Veranda 

## Referanser
Three Mile Island

**Three Mile Island** er en øy ved  Susquehanna-elva nær Harrisburg, Pennsylvania i USA. Den er kjent for å være åstedet til nedsmeltingen ved Three Mile Island kjernekraftverk i 1979, i det som ble regnet som verdens verste atomulykke inntil Tsjernobylulykken inntraff sju år senere. Rundt 50&nbsp;000 bodde rundt øya da ulykken inntraff.
Datolinjen

**Datolinjen** er en tenkt linje som er grensa mellom to datoer, og går mellom Nord- og Sørpolen og primært følger den 180. lengdegrad i Stillehavet. Når man krysser datolinjen i østlig retning må man trekke fra én dag, og i vestlig retning må man legge til én dag.

Datolinjen gjør flere avvik fra 180. lengdegrad, for at sammenhengende øygrupper skal ha samme dato; det største avviket er at den snor seg rundt Linjeøyene i Kiribati, som dermed har tidssonen UTC+14:00.
Lowndes County (Mississippi)

**Lowndes County** er et fylke i den amerikanske delstaten Mississippi. Ved folketellingen i 2000 bodde det  personer i fylket, som har Columbus, som administrativt senter.  I dette fylket ligger Columbus Air Force Base, som ved den samme folketellingen hadde  innbyggere.

## Eksterne lenker
*
Panola County (Mississippi)

**Panola County** er et County i den amerikanske delstaten Mississippi. 

Countyet tilhører geografisk og kulturelt Mississippi Delta.

## Eksterne lenker
*
Arto Koivisto

**Arto Koivisto** (født 1947) er en finsk tidligere langrennsløper.

Koivisto var med på det finske laget som tok gull på 4&nbsp;x&nbsp;10&nbsp;km stafett under OL 1976 i Innsbruck. Under de samme lekene tok han bronsemedalje på 15&nbsp;km.

## Referanser


## Eksterne lenker
*
Simpson County (Mississippi)

**Simpson County** er et fylke i den amerikanske delstaten Mississippi. Administrasjonssenteret ligger i Mendenhall.

## Referanser
La Gazzetta dello Sport

***La Gazzetta dello Sport*** er Italias største dagsavis viet til idrett. Det er også verdens eldste sportsavis og ble stiftet 3. april 1896.

Gazzetta sponser Giro d'Italia, og ledertrøya i dette rittet har sin rosa farge fra avisen.

Fotball, og især serie A og B, tar det meste av dekningen, men også sykling, basketball og motorsport får bred dekning.

## Referanser


## Eksterne lenker
*
Tippah County

**Tippah County** er et fylke i den amerikanske delstaten Mississippi. Administrasjonssenteret ligger i Ripley.

## Referanser


## Eksterne lenker
*
Nullmeridianen

**Nullmeridian** er den meridian som lengdegradene regnes fra, basert på Det kongelig observatorium ved Greenwich i England. Den ble etablert av George Airy i 1851. Siden 1884 har all lengdregradsfastsettelse på jorden hatt nullmeridian (eller Greenwich-meridianen) som utgangspunkt. Nullmeridianen går gjennom Greenwich-observatoriet i London, nærmere bestemt hovedakselen de store teleskopet i observatoriet. Ved 1884 benyttet over to-tredjedeler av skip og tonnasje nullmeridian som referansemeridian på deres diagrammer og kart. Lengdegradene, regnet fra Pol til Pol, er ca. 20&nbsp;000 km.

I oktober det samme året, på bud fra den amerikanske president Chester A. Arthur, kom 41 delegater fra 25 nasjoner sammen i Washington, D.C. i USA på Den internasjonale meridiankonferanse. Denne konferansen valgte meridianen som gikk gjennom Greenwich som den offisielle nullmeridianen grunnet dens popularitet. Imidlertid avsto Frankrike fra å stemme, og franske kart fortsatte å benytte parismeridian, som gikk gjennom Parisobservatoriet i Frankrikes hovedstad, i flere tiår. På 1700-tallet hadde ordbokforfatteren Malachy Postlethwayt fra London utgitt sine afrikanske kart som viste at «Londons meridian» krysset ekvator noen få grader vest for den senere meridian og Accra i Ghana.

For norske landkart ble storsirkelen gjennom Kristiania Observatorium benyttet som nullmeridian. For amtskartene ble Ferro meridian benyttet fram til 1917.

## Se også
*Geodetiske koordinater
*GPS
*Koordinatsystem
*Meridian
*Navigasjon

## Referanser
Wayne County (Mississippi)

**Wayne County** er et fylke i den amerikanske delstaten Mississippi. 

Fylket hadde i 2000 en befolkning på . Fylkeshovedstad er Waynesboro.

Wayne County er oppkalt etter general Anthony Wayne.

## Eksterne lenker
*
ES TV

**ES TV** er et produksjonsselskap som produserer TV-program (fjernsyn). ES TV eies av Stiftelsen Pinsevennenes Evangeliesenter (Evangeliesenteret). 

ES TVs program sendes daglig over bakkenett, satellitt og som Web-TV. ES TV startet sin virksomhet i 1993. 

Stiftelsen Pinsevennenes Evangeliesenter, til vanlig kalt *Evangeliesenteret*, er en diakonal kristen frivillig organisasjon som driver arbeid mot rusmiddelavhengige, med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.

## Historie
TV-stasjonen ble etablert to år etter at Evangeliesenteret startet faste radiosendinger i Oslo.

## Programtilbudet
Programmene som sendes er opptak fra kristne møter, sang og musikk, temaprogram og nyhetsprogram. Formålet er å formidle evangeliet og gi et bilde av rusmiddelomsorgen som drives av Evangeliesenteret.

ES TV sender til Norden, 18 timer ukentlig på satellittkanalen TV Visjon Norge, og som Web TV via *TV Visjon Norges* internettsider. I Stor-Oslo, 14 timer på NRK2s bakkenett og kabel-TV fra UPC. 

## Eksterne lenker
* ES TV – hjemmeside – Et utvalg av programmene er lagt ut på internett.
Liste over byer i Angola

Dette er en **liste over byer i Angola**.

Det største sammenhengende byområde i Angola er Luanda som har 3&nbsp;661&nbsp;845 innbyggere (1. januar 2005). Dermed befinner rundt 30% av landets befolkning seg i hovedstadsregionen.

Den følgende tabellen omfatter byene som har estimert folketall fra 10&nbsp;000 innbyggere. Antallet ved folketellingen i 1970 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005. 
  

## Eksterne lenker
*  (engelsk, tysk, fransk og spansk)
* Befolkningstall fra http://www.citypopulation.de/Angola.html (engelsk og tysk)
Togarma

**Togarma** er en person som nevnes i Første Mosebok i Det gamle testamente. Han listes i nasjonenes slektsliste som en av Gomers tre sønner, og som sønnesønn av Jafet (*1. Mos 10:3*).

Ifølge Josefus var han stamfar til frygerne.

Tradisjonelt har han blitt regnet som stamfar til tyrkisktalende folkeslag. For eksempel skriver khazarkongen Joseph følgende i khazarenes brevveksling:

:*«Du spør oss også i ditt brev: Av hvilket folk, av hvilken familie, og av hvilken stamme er du fra? Vit at vi stammer fra Japhet gjennom hans sønn Togarma. Jeg har funnet i slektsbøker om mine forfedre at Togarma hadde ti sønner; deres navn: Den eldste var [[Uighurer|Ujur]], den andre [[Tauris]], den tredje [[Avarer|Avar]], den fjerde [[Oghuz-tyrkere|Uauz]], den femte Bizal, den sjette [[Tarna]], den syvende [[Khazarer|Khazar]], den åttende Janur, den niende [[Protobulgarere|Bulgar]], den tiende [[Sabir|Sawir]].»* (Dette er de mytiske grunnleggere av stammer som en gang levde i nabolaget til Svartehavet og Kaspihavet).

1. Agiôr 2. Tirôsz 3. Avôr 4. Ugin 5. Bizel 6. Tarna 7. Kazar 8. Zagur 9. Balgôr 10. Szavvir (szabir).

Joszef Ben-Gorion: «Tugarmas ti klaner var disse: 1. Kozar 2. Pacinak 3. Aliqanosz 4. Bulgar 5. Ragbiga (Ragbina, Ranbona) 6. Turqi 7. Buz 8. Zabuk 9. Ungari 10. Tilmac (Tilmic).»

I arabiske opptegnelser er dette Togormas stammer: 1. Khazar 2. Badsanag 3. Asz-alân 4. Bulghar 5. Zabub 6. Fitrakh (Kotrakh?) 7. Nabir 8. Andsar (Ajhar) 9. Talmisz 10. Adzîgher.  Den arabiske opptegnelsen legger også til en 11. klan: Anszuh.

I Esekiels bok i GT (*27:14, 38:6*) er etterkommerne til Togarma beskrevet som handelsfolk som drev med hester og muldyr i Tyr i Libanon og andre steder i Midtøsten. Her kan Togarma referere til armeniere eller kimmerere. Togarma identifiseres som far til Hajk, som armenere flest mener er opphav til legendene om Herkules.

I henhold til tradisjonelle opptegnelser i Armenia og Georgia er begge disse folkeslagene foruten flere andre kaukasiske folkeslag etterkommere av Togarma: (armensk: *Thorgom*, Թորգոմ; georgisk: *Thargamos*, თარგამოს). Videre kommer de lokale navnene for Armenia (*Hayq*) og Georgia (*Kartli/Sakartvelo*) tilsynelatende henholdsvis fra Togarmas' sønner, Haik (Հայք) og Kartlos (ქართლოს).

## Referanser
Morten Ståle Nilsen

**Morten Ståle Nilsen** (født 1971) er en norsk redaktør, musikkjournalist og filmkritiker.

Nilsen har vært ansatt som både musikkanmelder og redaktør for bladet ''BEAT''. I tillegg har han vært musikkanmelder i *[[Aftenposten]]* og *[[VG]]*.

I 2003 satt han i dommerpanelet i talentprogrammet *[[Idol (TV-program)|Idol]]* på TV 2. Han var også aktør i det kontroversielle radioprogrammet *[[Et Norge i krig]]* (sammen med blant annet Kristopher Schau), som gikk på P3 i 2004. Han samarbeidet også med Schau om TV-programmet *[[De syv dødssyndene (TV-serie)|De syv dødssyndene]]*, som gikk på TV 2 i 2007. 

I 2017 var han redaktør for boka *So Long, Leonard Cohen*. I boka bidrar 11 norske forfattere og journalister med ulike aspekter ved musikerens liv og produksjon.

## Referanser


## Eksterne lenker
*
Butte County (California)

**Butte County** er et fylke i den amerikanske delstaten California. Fylkets Administrasjonssenter ligger i Oroville. 

## Historie
Butte var et av de 18 opprinnelige fylkene i California og ble opprettet i 1850. I 1854 ble en del av fylket gitt til Plumas County og i 1856 ble en annen del gitt til Tehama County.

## Eksterne lenker
*
Cruiser Tank Challenger

**«Cruiser Tank Challenger»** var en britisk stridsvogn utviklet under den andre verdenskrig for å kunne benytte den nye 17 punds kanonen. Chassiset tok utgangspunkt i stridsvognen Cromwell, men ble forstørret for å kunne ta et større tårn. Tårnet var utviklet spesielt for 17 punds-kanonen. Challenger ble produsert fra mars 1944, men bare 200 stridsvogner ble bygget da Sherman Firefly, som også var utstyrt med en 17 punds kanon, ble tilgjengelig kort tid etter. Challenger ble tatt i bruk av operative avdelinger fra slutten av 1944.
Yazoo County

**Yazoo County** er et fylke i den amerikanske delstaten Mississippi. Administrasjonssenteret ligger i Yazoo City.

Countyet tilhører geografisk og kulturelt Mississippi Delta.
## Referanser


## Eksterne lenker
*
Contra Costa County

**Contra Costa County** er et fylke i den amerikanske delstaten California. 

Fylket ligger i San Francisco Bay Area og grenser til følgende fylker:
* Alameda County - sør
* Marin County - vest
* Solano County - nord
* Sacramento County - nordost
* San Joaquin County - øst
* San Francisco County - sørvest

## Referanser


## Eksterne lenker
*
Gianluca Pagliuca

**Gianluca Pagliuca** (født 18. desember 1966 i Bologna) er en italiensk tidligere fotballmålvakt. Nest etter Paolo Maldini er Pagliuca den spilleren med flest kamper i serie A (*[[2006]]*). Han har deltatt i tre VM, i 1990, 94 og 98, og har 39 kamper for . 
Pagliuca skrev seg inn i VM-historien med å bli den første målvakten som fikk rødt kort i en VM-sluttspillkamp, dette skjedde 23. juni 1994 i en kamp mot Norge 21 minutter etter kampstart. Øyvind Leonhardsen kom på et godt «Leo-løp» og Pagliuca kom ut for å møte han utenfor sin egen 16-meter, men fikk bare avverget en klar målsjanse med en viljehands og det resultatet at Norge fikk et frispark og Pagliuca fikk rødt kort. Italia valgte å ta ut sin stjernespiller Roberto Baggio for å sette inn sin 2.-keeper Luca Marchegiani. Italia vant likevel kampen med 10 mann, etter en heading av Dino Baggio.

## Karriereoversikt

## Referanser


## Eksterne lenker
*
Tishomingo County

**Tishomingo County** er et fylke i den amerikanske delstaten Mississippi. Etter tellingen i 2013 var befolkningen 19 529, som er en økning med 4 581 siden 1970. Administrasjonssenteret ligger i Iuka.

## Referanser


## Eksterne lenker
*
Fresno County

**Fresno County** er et fylke i den amerikanske delstaten California. 

## Se også
* Fresno
## Eksterne lenker
*
Kings County (California)

**Kings County** er et fylke i de sentrale delene av den amerikanske delstaten California, som ble opprettet i 1893. Det grenser mot Kern County i sør,  Tulare County i øst, Fresno County i nord, Monterey County i vest og mot San Luis Obispo County i sørvest.

I 2000 hadde fylket 129&nbsp;461 innbyggere. Administrasjonssenteret ligger i byen Hanford. Kings Countys totale areal er 3&nbsp;603 km² hvorav 1 km² er vann. 

## Byer
*Armona
*Avenal
*Corcoran
*Hanford
*Home Garden
*Kettleman City
*Lemoore
*Lemoore Station
*Stratford

## Eksterne lenker
*
Ingvard Wilhelmsen

**Ingvard Wilhelmsen** (født 1949) er en norsk psykiater med hypokondri som spesialfelt. Han har hatt stillingen som professor ved Universitetet i Bergen og har i tillegg drevet landets eneste klinikk for hypokondere. Han har skrevet flere bøker om hypokondri reist rundt og holdt foredrag om temaet.

Wilhelmsen tok medisinsk embetseksamen ved Universitetet i Bergen i 1976. Han spesialiserte seg i indremedisin og psykiatri.

Han har arbeidet som overlege ved konsulttjenesten Psykiatrisk Klinikk på Haukeland Sykehus og hatt stillingen som professor ved Klinisk institutt ved samme sykehus (1996–2016). I 1995 etablerte han Norges eneste klinikk for hypokondere. Klinikken er en liten seksjon av Medisinsk Poliklinikk ved Haraldsplass Diakonale Sykehus i Bergen.

Wilhelmsen har sittet i styret i Norsk Forening for Kognitiv Terapi og vært medlem av Academy of Cognitive Therapy.

## Bibliografi

* 2011: *Det er ikke mer synd på deg enn andre* ISBN 9788282161312
* 2006: *Kongen anbefaler – holdninger for folket* ISBN 9788292023716
* 2004: *Sjef i eget liv – en bok om kognitiv terapi* ISBN 9788292023181
* 2000: *Livet er et usikkert prosjekt* ISBN 9788253021799
* 1997: *Hypokondri og kognitiv terapi* ISBN 9788253019161

## Referanser
Lake County (California)

**Lake County** er et fylke i den amerikanske delstaten California. Fylket er kjent for sitt landskap og vin, og ligger ca. to timers kjøring fra San Francisco.
## Eksterne lenker
*
Liste over byer i Algerie

Dette er en **liste over byer i Algerie**.

Det største sammenhengende byområde i Algerie er Alger 
som har 5&nbsp;515&nbsp;889 (1. januar 2005). Dermed befinner rundt 17% av landets befolkning seg i hovedstadsregionen.

Den følgende tabellen omfatter byene som har estimert folketall fra 10 000 innbyggere. Antallet ved folketellingene i 1987 og 1998 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.

## Eksterne lenker
* Office national des statistiques (fransk)

*   (engelsk, tysk, fransk og spansk)
* Befolkningstall fra http://www.citypopulation.de/Algeria.html (engelsk og tysk)
Monterey County

**Monterey County** er et fylke i den amerikanske delstaten California. 

## Byer
*Carmel-by-the-Sea
*Del Rey Oaks
*Gonzales
*Greenfield
*King City
*Marina
*Monterey
*Pacific Grove
*Salinas
*Sand City
*Seaside
*Soledad

## Eksterne lenker
*
Napa County

**Napa County** er et fylke i den amerikanske delstaten California. Det er spesielt kjent for sin vinproduksjon.

## Eksterne lenker
*
Orange County (California)

**Orange County** er et fylke i den amerikanske delstaten California. Det ligger sør i staten og grenser mot Los Angeles County i nord og vest, San Bernardino County i nordøst, Riverside County i øst og mot San Diego County i sørøst.

Fylket er med sine 2&nbsp;846&nbsp;289 (2000) innbyggere Californias nest mest folkerike fylke og det femte mest folkerike i USA. Administrasjonssenteret ligger i byen Santa Ana. Fylkets areal er 2455 kvadratkilometer.

TV-serien *[[The O.C.]]* (Orange County) handler om noen tenåringers liv i dette fylket, men er hovedsakelig innspilt i Los Angeles County. I fylket ligger også fornøyelsesparken Disneyland.

## Byer
*Aliso Viejo
*Anaheim
*Brea
*Buena Park
*Costa Mesa
*Cypress
*Dana Point
*Fountain Valley
*Fullerton
*Garden Grove
*Huntington Beach
*Irvine
*La Habra
*La Palma
*Laguna Beach
*Laguna Hills
*Laguna Niguel
*Laguna Woods
*Lake Forest
*Los Alamitos
*Mission Viejo
*Newport Beach
*Orange
*Placentia
*Rancho Santa Margarita
*San Clemente
*San Juan Capistrano
*Santa Ana
*Seal Beach
*Stanton
*Tustin
*Villa Park
*Westminster
*Yorba Linda

## Eksterne lenker
*